**Pokyny k aktívu ŠTK pre vyžrebovanie súťažného ročníka 2019/20**

 **Aktív ŠTK sa uskutoční dňa 4.7.2019** (ŠT) **po Konferencii ObFZ v reštaurácii Amadeus v Trebišove.**

 **Program :**

**1. Odovzdanie pohárov, diplomov za umiestnenie v jednotlivých kategóriách, vyhodnotenie Fair-play**

**2. Vyžrebovanie nového súťažného ročníka 2019/20**

**Upozornenie o úhradách:**

a, - Výška štartovného na súťažný ročník 2019/20 je v VI. lige – 140 €, družstvá mládeže – 0 €

 Štartovné Vám bude zadané do zbernej faktúry za mesiac júl 2019, ktorá bude splatná v auguste 2019.

b, - bezpodmienečne Vás žiadame o úhradu všetkých zberných faktúr (ktoré doposiaľ nie sú uhradené) do 26.06.2018,

**Nový súťažný ročník 2019/20:**

**A,1. KM si najprv vytvorte svoje družstvá v súťažiach ObFZ a ich štadióny v ISSF pre sezónu 2019/20:**

KM ISSF si v ISSF v časti **„Družstvá“** vytvorte svoje družstvá a ich štadióny pre nový súťažný ročník 2019/2020. Pri družstvách v políčku kategória (A-Z) si nevyberajte žiadnu kategóriu, pokiaľ máte len jedno družstvo dospelých.

**2. Prihlášku na nový ročník 2019/20** zasielajte len elektronicky **do 02.07.2019** (za každé družstvo dospelí, U19, U15 zašlite zvlášť samostatnú prihlášku)

 V prípade nezaslania Prihlášky do súťaže do stanoveného termínu nebude družstvo zaradené do súťaží ObFZ.

**3. V zmysle uznesenia Výkonného výboru zo dňa 17.6.2011 pre ročník 2018/19 je pre štart družstiev dospelých v súťažiach ObFZ povinnosť mať v riadnych dlhodobých súťažiach bez rozdielu ligy zaradené:**

a, - 1 mládežnícke družstvo (podľa vlastného výberu U19, resp. U15, výnimky nebudú akceptované).

b, - novelou SP schválenú možnosť vytvoriť spoločné mládežnícke družstvo z 2 klubov (vypísať dohodu o spoločnom mládežníckom družstve a potvrdenú obidvomi klubmi zaslať na ObFZ Trebišov).

c, - FK, ktorý chce, môže mať do súťaže prihlásených aj viac mládežníckych družstiev.

**4. Pre stanovenie žrebovacieho čísla platia nasledovné kritéria:**

a, Dátum doručenia elektronickej Prihlášky a uhradené náležitosti voči SFZ, VsFZ a ObFZ

b, Účasť U19, U15 vo vyšších súťažiach

c, Umiestnenie družstva v uplynulom ročníku 2018/19

**5. ŠTK vyzýva funkcionárov jednotlivých FK a KM,** aby si V ISSF skontrolovali a upravili aktuálne údaje FK do Rozpisu súťaží 2019/20 (pokiaľ nastali vo FK zmeny, ak nie stačí napísať **„Údaje do Rozpisu bez zmien**“) – 2 zástupcov, ich funkcie (štatutár, resp. manažér – meno, priezvisko, bydlisko – kompletná adresa, mobil, email, kde a komu adresovať poštu), aby adresár klubov bol úplne aktualizovaný. Taktiež Vás žiadame o prekontrolovanie si údajov Vášho klubu v ISSF (IČO, DIČ, fakturačná adresa, kuriér, číslo účtu v tvare IBAN, atď.)

**6. Dôležité upozornenie:**

Žiadame Vás o zodpovedné nahlasovanie žrebovacích čísel (aj mládežníckych – hlavne tí, ktorí budú mať 2 družstvá) a zmeny termínov a ÚHČ stretnutí do vytvorenia termínovej listiny 2019/20 – do 20.07.2019. Po tomto termíne na základe schválenia vo VV ObFZ budú následné žiadosti o zmeny termínov do Rozpisu a termínovej listiny pri jednotlivých kolách spoplatňované takto – dospelí: 10 €, mládež – 5 € (zadané do zbernej faktúry).

**B, Predpokladaná termínová listina súťažného ročníka 2019/20 :**

**Súťaže dospelých v VI. lige SEVER a JUH pri 12 účastníkoch:**

- začiatok jesennej časti - 28.07.2019 - koniec jesennej časti – 10.11.2019

- začiatok jarnej časti - 29.03.2020 - koniec jarnej časti – 03.05.2020

............................................................................................................................................................................

**Súťaže dospelých v VI. lige SEVER a JUH pri 10 účastníkoch:**

- začiatok jesennej časti - 11.08.2019 - koniec jesennej časti – 27.10.2019

- začiatok jarnej časti - 29.03.2020 - koniec jarnej časti – 03.05.2020

............................................................................................................................................................................

- nadstavbová časť o postup do V. ligy – 10.5.2019 až 14.6.2020

- kvalifikačné stretnutia U15 o majstra okresu – po skončení jarnej časti súťaže (podľa počtu prihlásených družstiev)

............................................................................................................................................................................

**Súťaže dospelých v VII. lige: -** podľa počtu prihlásených družstiev po aktíve ŠTK

**Mládežnícke súťaže: -** podľa počtu prihlásených družstiev po aktíve ŠTK

V Trebišove, 11.06.2019 Komisia ŠTK